[{"text_idx": "#000001", "text": "Milito en Ukrainio : la Rusioj \u00ab ne volas, ke ili elturnig\u0302u vivantaj \u00bb, la patro de militrifuzanta soldato rakontas la inferon de la rusiaj malliberejoj"}, {"text_idx": "#000002", "text": "Lau\u0306 du trupunuoj c\u0302eestantaj en Donbaso, la rusia armeo enkalkulas pli ol 378 soldatojn, kiuj rifuzas batali en Ukrainio. Unu el ili, enkarcerigita kaj poste rekrutigita c\u0302e la grupo Wagner, sukcesis komuniki per telefono kun sia patro."}, {"text_idx": "#000003", "text": "Li rezignis kaj rifuzis batali pli longe en Ukrainio. Juri 26-jara, estas militisto en trupunuo bazita en Sah\u0302aleno, en rusia Ekstrem-Oriento."}, {"text_idx": "#000004", "text": "Lia bataliono engag\u0302ig\u0302is en Ukrainio kaj partoprenis la batalon de Izjum de la 7a de marto g\u0302is la 1a de aprilo. Du monatojn poste, en junio, la rusia soldato kontestas kaj ne plu volas batali. Li tiam estas tuj arestita, kun aliaj soldatoj same militrifuzantoj, kaj enkarcerigita en malliberejo en la regiono Luhansko."}, {"text_idx": "#000006", "text": "\u00ab Mia filo parolis al mi pri torturo, ili diris ke ili estis torturitaj. Tion, mi jam komprenis, parolante kun la gepatroj de aliaj militistoj \u00bb, rakontas Maksim, 50-jara."}, {"text_idx": "#000007", "text": "Lau\u0306 tio, kion raportis Juri, la militrifuzantoj estas regule frapitaj, katenitaj sur la planko. Estis ankau\u0306 s\u0302ajnigaj ekzekutoj. \u00ab Ili fine estas sekrete translokitaj unu post la alia al nekonataj lokoj, asertas la patro de la soldato. Kial ? Tial, ke ili nenion povu rakonti pri tio, kio okazas en la malliberejoj. \u00bb"}, {"text_idx": "#000008", "text": "\u00ab Ili ne estas resenditaj al la trupunuoj, kie ili antau\u0306e militservis, se al specialaj trupunuoj, en frontzonoj, kie la armeo suferas la plej grandan nombron de viktimoj. Ili ne volas lau\u0306 mi, ke ili elturnig\u0302u vivantaj. \u00bb"}, {"text_idx": "#000009", "text": "La antau\u0306eniroj de la rusia armeo en Donbaso estas malrapidaj kaj multekostaj. La trupunuoj penas rekrutigi batalantojn, des pli ke dizertoj kaj militrifuzoj multoblig\u0302as en la trupoj."}, {"text_idx": "#000010", "text": "Lau\u0306 sia patro, Juri estis kondukita al la malliberejo de Perevalsk, apud Luhansko. \u00ab Tiam, la homoj de la grupo Wagner asertis, ke ili bezonas lin, raportas Maksim. Li ne povis rifuzi, li do foriris. \u00bb"}, {"text_idx": "#000011", "text": "Pli ol 378 militrifuzantaj soldatoj"}, {"text_idx": "#000012", "text": "La patro de Juri iris g\u0302is Ukrainio, provante retrovi sian filon. Sen granda espero. \u00ab Mi trovis la kontakton de unu el la militaj komandantoj. Mi iros vidi lin morgau\u0306 por paroli al li, sed mi antau\u0306scias kion li diros al mi, c\u0302ar mi ne estas la unua persono, kiu renkontis lin \u00bb, bedau\u0306ras Maksim."}, {"text_idx": "#000013", "text": "Kiom estas tuj militrifuzantoj ? Pluraj centoj, eble miloj. En junio kaj julio, du trupunuoj c\u0302eestantaj en la ukrainia Donbaso, la 205-a brigado de kamionaj fuzilieroj kaj la 11-a aertransportita sturmbrigado, menciis pli ol 378 soldatojn, kiuj rifuzas plu batali en Ukrainio."}, {"text_idx": "#000014", "text": "Rusio : manifestaciantoj arestitaj kaj torturitaj, justico silentigita... Jen la dua milito de Vladimir Putin"}, {"text_idx": "#000015", "text": "Milito en Ukrainio : perforta represio en Moskvo dum kontrau\u0306militaj manifestacioj"}, {"text_idx": "#000016", "text": "Rusio plifortigas la represion kontrau\u0306 la opoziciantoj al la milito kaj kontrau\u0306 la amaskomunikiloj, dum invado de Ukrainio"}, {"text_idx": "#000017", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000019", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000020", "text": "Voir le profil de neniammilitointerni sur le portail Overblog"}]